CELEX: 32014R0291
Language: et
Date: 2014-03-21 00:00:00
Title: Komisjoni rakendusmäärus (EL) nr 291/2014, 21. märts 2014 , millega muudetakse määrust (EÜ) nr 1289/2004 seoses söödalisandi dekokvinaat kasutamise keeluaja ja jääkide piirnormidega  EMPs kohaldatav tekst

22.3.2014   
            
            
               ET
            
            
               Euroopa Liidu Teataja
            
            
               L 87/87
            
         
      KOMISJONI RAKENDUSMÄÄRUS (EL) nr 291/2014,
   21. märts 2014,
   millega muudetakse määrust (EÜ) nr 1289/2004 seoses söödalisandi dekokvinaat kasutamise keeluaja ja jääkide piirnormidega
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) ning eriti selle artikli 13 lõiget 3,
   ning arvestades järgmist:
   
               (1)
            
            
               Määrusega (EÜ) nr 1831/2003 on ette nähtud võimalus muuta söödalisandi luba loa omaniku taotlusel ja vastavalt Euroopa Toiduohutusameti (edaspidi „toiduohutusamet”) arvamusele.
            
         
               (2)
            
            
               Kooskõlas nõukogu direktiiviga 70/524/EMÜ (2) anti komisjoni määrusega (EÜ) nr 1289/2004 (3) kümneks aastaks luba kasutada koktsidiostaatikumide ja muude raviainete rühma kuuluvat dekokvinaati broilerkanade söödas.
            
         
               (3)
            
            
               Loaomanik esitas taotluse vähendada lubatud tapmiseelset keeluaega kolmelt päevalt nullini ning kehtestada järgmised jääkide piirnormid söödalisandiga söödetud loomade maksa (1,0 mg/kg), neeru (0,8 mg/kg) lihase (0,5 mg/kg) ja naha/rasva (1,0 mg/kg) kohta. Loaomanik esitas asjakohased andmed oma taotluse põhjendamiseks.
            
         
               (4)
            
            
               Toiduohutusamet jõudis oma 12. septembri 2013. aasta arvamuses (4) järeldusele, et tarbijate tervist ei ohusta keeluaja kohaldamata jätmine ning esitatud uued andmed kinnitavad, et jääkide piirnorme ei ole vaja.
            
         
               (5)
            
            
               Selleks et kontrollid oleksid teostatavad, leiti siiski olevat asjakohane kehtestada taotleja ettepaneku kohased jääkide piirnormid.
            
         
               (6)
            
            
               Määruse (EÜ) nr 1831/2003 artikli 5 tingimused on täidetud.
            
         
               (7)
            
            
               Seepärast tuleks määrust (EÜ) nr 1289/2004 vastavalt muuta.
            
         
               (8)
            
            
               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1289/2004 lisa muudetakse vastavalt käesoleva määruse lisale.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 21. märts 2014
      
         
            Komisjoni nimel
         
         
            president
         
         José Manuel BARROSO
         
      
   
   
      (1)  ELT L 268, 18.10.2003, lk 29.
   
      (2)  Nõukogu direktiiv 70/524/EMÜ, 23. november 1970, söödalisandite kohta (EÜT L 270, 14.12.1970, lk 1).
   
      (3)  Komisjoni määrus (EÜ) nr 1289/2004, 14. juuli 2004, mis käsitleb kümneaastase tähtajaga loa andmist koktsidiostaatikumide ja muude raviainete rühma kuuluva söödalisandi „Deccox®” kasutamiseks loomasöödas (ELT L 243, 15.7.2004, lk 15).
   
      (4)  EFSA Teataja (2013); 11(10):3370.
   
      LISA
      Määruse (EÜ) nr 1289/2004 lisa asendatakse järgmisega:
      
         
            „LISA
            
                        Söödalisandi registreerimisnumber
                     
                     
                        Söödalisandi ringlusse laskmise eest vastutava isiku nimi ja registreerimisnumber
                     
                     
                        (Kaubanduslik nimetus)
                     
                     
                        Koostis, keemiline valem, kirjeldus, analüüsimeetod
                     
                     
                        Loomaliik või -kategooria
                     
                     
                        Maksimaalne vanus
                     
                     
                        Miinimumsisaldus
                     
                     
                        Maksimumsisaldus
                     
                     
                        Muud sätted
                     
                     
                        Loa kehtivusaja lõpp
                     
                     
                        Jääkide piirnormid asjaomases loomses toidus
                     
                  
                        Milligrammi toimeainet 12 % niiskusesisaldusega täissööda kilogrammi kohta
                     
                  
                        
                           Koktsidiostaatikumid ja muud raviained
                        
                     
                  
                        E 756
                     
                     
                        Zoetis Belgium SA
                     
                     
                        dekokvinaat (Deccox)
                     
                     
                        
                                     
                                 
                                 
                                    
                                       Söödalisandi koostis
                                    
                                    dekokvinaat: 60,6 g/kg
                                    Rafineeritud ja desodoreeritud sojaõli: 28,5 g/kg
                                    nisu peenkliid: vastavalt vajadusele 1 kg
                                 
                              
                                     
                                 
                                 
                                    
                                       Toimeaine
                                    
                                    dekokvinaat:
                                    C24H35NO5
                                    
                                    etüül-6-detsüüloksü-7-etoksü-4-hüdroksükinoliin-3-karboksülaat
                                    CASi number 18507-89–6
                                 
                              
                                     
                                 
                                 
                                    Seotud lisandid:
                                    6-detsüüloksü-7-etoksü-4-hüdroksükinoliin-3-karboksüülhape: < 0,5 %
                                    Metüül- 6-detsüüloksü-7-etoksü-4-hüdroksükinoliin-3-karboksülaat: < 1,0 %
                                    Dietüül-4-detsüüloksü-3-etoksüanilinometüleenmalonaat: < 0,5 %
                                 
                              
                                     
                                 
                                 
                                    
                                       Analüüsimeetod
                                        (1)
                                    
                                    Dekokvinaadi määramiseks söödalisandis, eelsegudes ja söödas:
                                    Pöördfaasiline kõrgefektiivne vedelikkromatograafia fluorestsentsdetektoriga (RP-HPLC-FL) – EN 16162.
                                    Dekokvinaadi määramiseks kudedes:
                                    Pöördfaasiline kõrgefektiivne vedelikkromatograafia ja kolmekordne kvadrupool-massispektromeetria (RP-HPLC-MS/MS).
                                 
                              
                     
                        Broilerkanad
                     
                     
                         
                     
                     
                        20
                     
                     
                        40
                     
                     
                        —
                     
                     
                        17. juuli 2014. a.
                     
                     
                        1 000 μg dekokvinaati märja neeru ja märja naha + rasvkoe kilogrammi kohta;
                        800 μg dekokvinaati märja neeru kilogrammi kohta;
                        500 μg dekokvinaati märja lihase kilogrammi kohta.
                     
                  
      
      
         (1)  Analüüsimeetodite andmed on kättesaadavad referentlabori veebisaidil: http://irmm.jrc.ec.europa.eu/EURLs/EURL_feed_additives/Pages/index.aspx”